Ошо яҙғы кистә, электр утында ялтыраған өрөк таж япраҡтарына ҡарап, Озода тормошо, үткәне хаҡында уйланы. Ул беренсе тапҡыр үҙенең эш-ҡылығын дөрөҫ баһаланы. Моңһоу көрһөндө. Күп һыуҙар аҡты, ағымды кирегә бороп булмай. Ирендәре ирекһеҙҙән «яуыз йән, яуыз йән» тип бышылданы. Ҡапыл ҡолағына кем­деңдер таныш түгел тауышы салынды. Озода туҡтап тирә-яғына ҡаранды. Ҡаршылағы йорттоң асыҡ тәҙрәһенән ҡатын-ҡыҙ тауышы ишетелде, ҡатын бишек йыры йырлай ине.